
 9.7.2015
 BG
 Официален вестник на Европейския съюз
 L 181/70
 РЕГЛАМЕНТ ЗА ИЗПЪЛНЕНИЕ (ЕС) 2015/1106 НА КОМИСИЯТА
 от 8 юли 2015 година
 за изменение на регламенти за изпълнение (ЕС) No 540/2011 и (ЕС) No 1037/2012 по отношение на условията за одобрение на активното вещество изопиразам
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, втората хипотеза от него,
 като има предвид, че:
 (1)
 С Регламент за изпълнение (ЕС) No 1037/2012 на Комисията (2) изопиразам бе одобрен като активно вещество в съответствие с Регламент (ЕО) No 1107/2009, при условие че заявителят за одобрение, Syngenta Crop Protection AG („заявителят“), предостави потвърждаваща информация по отношение на значимостта на метаболитите CSCD 459488 и CSCD 459489 за подпочвените води, и посоченото вещество беше включено в част Б от приложението към Регламент за изпълнение (ЕС) No 540/2011 на Комисията (3). Потвърждаващата информация трябваше да бъде предоставена на Комисията, държавите членки и Европейския орган за безопасност на храните („Органа“) до 31 март 2015 г.
 (2)
 През февруари 2014 г. заявителят уведоми Комисията, че се очаква не цялата изисквана потвърждаваща информация да бъде на разположение до крайния срок, определен в регламенти за изпълнение (ЕС) No 540/2011 и (ЕС) No 1037/2012. Заявителят посочи, че забавянето се дължи на необходимостта да се разработят подходящи протоколи за изпитване и представи работен план за събиране на съответната информация.
 (3)
 В качеството си на докладваща държава членка за изопиразам Обединеното кралство подложи на оценка подадената от заявителя информация и през септември 2014 г. уведоми Комисията, че счита искането на заявителя да бъде удължен срокът за предоставяне на потвърждаваща информация за основателно, както и че представеният от заявителя работен план е реалистичен и целесъобразен.
 (4)
 Поради това искането изглежда обосновано, за да се даде възможност на заявителя в разумен срок да събере необходимите данни.
 (5)
 На 30 март 2015 г. заявителят представи обобщен документ с информацията, събрана до този момент, който съдържа окончателен работен план за събиране на останалата информация.
 (6)
 С оглед на това е целесъобразно одобрението за изопиразам да бъде изменено и крайният срок за предоставяне на потвърждаваща информация да бъде удължен до 31 юли 2017 г.
 (7)
 Поради това регламентите за изпълнение (ЕС) No 540/2011 и (ЕС) 1037/2012 следва да бъдат съответно изменени.
 (8)
 Като се има предвид, че крайният срок за предоставяне на потвърждаваща информация по отношение на изопиразам вече е изтекъл, настоящият регламент следва да влезе в сила в деня след деня на публикуването му.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) No 540/2011
 В графа „Специфични разпоредби“, ред 27 — изопиразам, в част Б от приложението към Регламент за изпълнение (ЕС) No 540/2011,